Diari Oficial de la Generalitat Valenciana


Sumari del DOGV 6372, del 08-10-2010 (2010/10250)

RESOLUCIÓ d'1 d'octubre de 2010, del director de l'Institut Cartogràfic Valencià, per la qual es convoca una beca per a enginyer/es llicenciat/des en Informàtica, per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'Institut Cartogràfic Valencià.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6372

Data del DOGV
:   08-10-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/10676


Data del document
:   01-10-2010

Organisme emissor
:   Institut Cartogràfic Valencià

Tipus de document
:   Resolució

Anàlisi jurídica

 Descriptors 

:   * Institut Cartogràfic Valencià
    * ajuda pública

RESOLUCIÓ d'1 d'octubre de 2010, del director de l'Institut Cartogràfic Valencià, per la qual es convoca una beca per a enginyer/es llicenciat/des en Informàtica, per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'Institut Cartogràfic Valencià. [2010/10115]  
L'Institut Cartogràfic Valencià, segons la Llei 9/1997, de 9 de desembre, de la Generalitat Valenciana, té atribuïdes, entre altres, les competències per a la investigació i desenrotllament de noves tècniques en el domini de l'enginyeria geodèsica, cartogràfica i topogràfica, tasques que recolzen l'elaboració, reproducció i distribució de treballs cartogràfics de base.   
Per al millor compliment de les funcions encomanades en la Llei 9/1997, l'Institut Cartogràfic Valencià necessita fomentar la formació i investigació de noves tecnologies de producció i optimització de processos, oferint l'oportunitat d'evolucionar materials i mètodes cap a altres de major eficàcia i eficiència, així com l'elaboració de nous productes i servicis, amb el consegüent benefici del ciutadà.  
L'Institut Cartogràfic Valencià considera convenient que en el desenrotllament dels projectes d'investigació de l'entitat, hi haja un equip multidisciplinari, per això, atés que en la base segona de la Resolució del president del Consell rector de l'ICV de data 15 d'abril de 2010 (DOCV 6268, de data 17 de maig de 2010), per la qual s'aproven les bases reguladores per a la concessió d'ajudes per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics, correspon al director de l'ICV promoure la convocatòria pública de beques es procedix a convocar una beca per a enginyer/es llicenciat/des en Informàtica.  
La present convocatòria no contravé la política de la competència de la Unió Europea, no resultant d'aplicació l'article 107 apartat 1 del Tractat de Funcionament de la Unió Europea -TFUE-, tot això, de conformitat amb el que establix l'article 7, apartat 4 del Decret 147/2007, de 7 de setembre, del Consell, que regula el procediment de notificació i comunicació a la Comissió Europea.  
Decrete:  
Primer   
Procedir a la convocatòria pública d'una beca per a enginyer/es llicenciat/des en Informàtica, per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'Institut Cartogràfic Valencià, i aprovar les bases per les quals s'ha de regir la present convocatòria, que figuren unides a la present resolució.  
Segon   
L'import total de la beca serà finançat amb càrrec a la línia SE000986, del pressupost assignat a l'ICV per la Generalitat Valenciana per als exercicis 2010 i 2011, en este últim, supeditat o condicionat l'import corresponent a la dita anualitat, a l'existència de crèdit, adequat i suficient en els Pressupostos de la Generalitat assignats a l'ICV.  
Tercer  
Contra la present resolució, que posa fi a la via administrativa, es podran interposar els recursos següents:   
A) Recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10.1.a) de la Llei 29/1998, de 13 de juliol, Reguladora de la Jurisdicció Contenciosa Administrativa.   
B) Potestativament, recurs de reposició davant de l'òrgan que ha dictat este acte, en el termini d'un mes comptat a partir de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, Llei de Règim Jurídic de les administracions Públiques i del Procediment Administratiu Comú.   
Tot això, sense perjuí que els interessats puguen utilitzar qualsevol altra via que consideren oportuna en defensa dels seus drets.  
DISPOSICIÓ FINAL  
Esta resolució entrarà en vigor l'endemà de la publicació en el Diari Oficial de la Comunitat Valenciana.   
València, 1 d'octubre de 2010.- El director de l'Institut Cartogràfic Valencià: Emilio Forcen Tárrega.  
ANNEX I  
Convocatòria pública d'una beca per a enginyer/es llicenciat/des en Informàtica, per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'Institut Cartogràfic Valencià  
Primer. Objecte  
La present resolució té com a objecte convocar, en règim de concurrència competitiva i d'acord amb els principis de publicitat, transparència, concurrència, objectivitat, igualtat i no discriminació, una beca per a enginyer/es llicenciat/des en Informàtica, per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'Institut Cartogràfic Valencià.  
Segon. Requisits dels/es sol·licitants i forma d'acreditar-los  
Podrà ser beneficiari/a de la beca prevista en la present convocatòria, aquelles persones físiques amb plena capacitat d'obrar, que no estant inhabilitades per a l'obtenció d'ajudes o subvencions públiques, complisquen els requisits i condicions establides en la base tercera de la Resolució del president del Consell Rector de l'ICV de data 15 d'abril de 2010 (DOCV 6268, de data 17 de maig de 2010), per la qual s'aproven les bases reguladores per a la concessió d'ajudes per a la realització de pràctiques professionals en matèria de desenrotllament, aplicació de noves tecnologies i optimització de processos cartogràfics en l'ICV.  
Per a poder optar a una beca, junt amb la sol·licitud continguda en l'annex II de la resolució referida en el paràgraf anterior, s'haurà de presentar la documentació següent:   
- Fotocòpia compulsada del DNI o targeta de residència en vigor.  
- Fotocòpia compulsada de la targeta sanitària.  
- Fotocòpia compulsada del títol acadèmic acreditatiu d'enginyer/a llicenciat/da en Informàtica.   
- Certificat d'estar al corrent de les seues obligacions tributàries i de seguretat social, segons s'establix en l'article 14.1.e) de la Llei 38/2003, de 17 de novembre, General de Subvencions.  
- Declaració responsable de no estar percebent remuneració ni cap ajuda econòmica, per part de cap de les administracions públiques, ni haver sigut beneficiari de beques de pràctiques professionals en la Generalitat per un període igual o superior a 36 mesos, començant el còmput anterior, a partir de l'entrada en vigor del Decret 132/2009, de 4 de setembre, del Consell, pel qual es regula la concessió de beques, segons establix la disposició transitòria segona.  
- Certificat mèdic acreditatiu de no patir cap malaltia ni limitació física o psíquica que impedisquen l'exercici i la realització dels treballs corresponents a les beques.  
En el cas que els documents exigits ja estigueren en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de Règim Jurídic de les Administracions i del Procediment Administratiu Comú, sempre que es faça constar la data i l'òrgan o dependència on es van presentar o si escau, emesos i que no hagen transcorregut més de cinc anys des de la finalització del procediment a què corresponguen. En els supòsits d'impossibilitat material d'obtindre el document, l'òrgan competent en podrà requerir al sol·licitant la seua presentació o, si no n'hi ha, l'acreditació per altres mitjans dels requisits a què es referix el document.   
Tercer. Duració de la beca  
El període inicial de duració de la beca, serà de 12 mesos, a comptar del dia que s'indique en la corresponent resolució de concessió, sense perjuí de la possibilitat de pròrroga per un termini de 12 mesos més, sense necessitat de nova convocatòria, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o ho aconselle.  
Quart. Dotació de la beca  
L'import de la beca tindrà una quantia màxima anual de 12.000,00 euros i el seu import s'abonarà per mensualitats vençudes a raó de 1.000,00 euros cada una d'elles, no admetent-se la realització de pagaments anticipats ni d'abonaments a compte. En tots els pagaments, si és procedent, s'efectuarà la corresponent retenció a compte de l'Impost sobre la Renda de les Persones Físiques.  
Quint. Termini, lloc i forma de presentació de sol·licituds  
1. El termini de presentació de sol·licituds serà de 15 dies hàbils, comptats a partir de l'endemà al de la publicació d'esta convocatòria en el Diari Oficial de la Comunitat Valenciana.   
2. La sol·licitud per a poder optar a una beca es realitzarà utilitzant el model normalitzat que s'adjunta com a annex II en la Resolució del president del Consell Rector de l'ICV de data 15 d'abril de 2010 (DOCV 6268, de data 17 de maig de 2010).  
3. El formulari de sol·licitud estarà a disposició dels interessats/des a la mateixa seu de l'Institut Cartogràfic Valencià, siti a 46300 València, carrer dels Sants Just i Pastor, 116, baixos, a la seu electrònica o portal institucional de la Generalitat en Internet () i en qualsevol oficina PROP.  
4. Les sol·licituds per a la concessió de la beca convocada, podran presentar-se:   
- Al registre de l'Institut Cartogràfic Valencià, siti en 46060 València, carrer dels Sants Just i Pastor, 116, baixos.  
- O en qualsevol de les dependències previstes en l'article 38, paràgraf quart, de la Llei 30/1992, de Règim Jurídic de les Administracions Públiques i del Procediment Administratiu Comú. En este cas, les persones interessades hauran de remetre a través d'un fax al número 092 673 546 de l'Institut Cartogràfic Valencià, còpia de l'annex II, on conste el segell i data de presentació al registre oficial corresponent.  
- Els qui així ho desitgen, podran realitzar la presentació i registre de sol·licituds, per mitjans electrònics i sol·licitar que les comunicacions i notificacions es practiquen per la dita via, una vegada transcorregut el termini previst en la disposició addicional quinta del Decret 132/2009, de 4 de setembre, del Consell, pel qual es regula la concessió de beques.  
- Estos tràmits tindran plena validesa d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics, així com en el Decret 18/2004, de 13 de febrer, del Consell, de creació del Registre Telemàtic de la Generalitat, i regulació de les notificacions telemàtiques de la Generalitat. A fi de complir amb els requisits de seguretat establits, la designació de la direcció o bústia de correu electrònic, a l'efecte de la pràctica de notificacions a l'interessat, haurà de correspondre amb la proporcionada per la Generalitat amb domini .  
5. Les dades personals de les persones sol·licitants, arreplegades en el transcurs del procediment, seran incloses en un fitxer automatitzat de l'Institut Cartogràfic Valencià, en els termes i condicions que s'arrepleguen en la Llei Orgànica 15/1999, de 13 de desembre, de Protecció de Dades de Caràcter Personal, així com en el Reial Decret 1720/2007, de 21 de desembre, pel qual s'aprova el reglament de desplegament de la referida llei orgànica.  
Sext. Comissió de valoració de sol·licituds  
Per a l'examen de les sol·licituds es constituirà una comissió avaluadora que estarà integrada pels membres següents:   
Titulars:  
a) President:   
- Luis Ferreres Mora, cap de Servici de Projectes Cartogràfics de l'ICV.  
b) Vocals:   
- Cayetano Candela Montes, enginyer informàtic de l'ICV.  
- Juan Fernández de Ibarra del Rey, enginyer tècnic informàtic de l'ICV.  
- Luis Conti Bueno, tècnic de l'ICV.  
c) Secretari:  
- Antonia Piñero Sandoval, funcionària de l'ICV.  
La Comissió Avaluadora adaptarà el seu funcionament al que establix la convocatòria i de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
Sèptim. Procediment de selecció  
1. L'avaluació i selecció de les sol·licituds, es desenrotllarà en dos fases, segons es conté en la base sexta de les condicions generals establides en la Resolució del president del Consell Rector de l'ICV de data 15 d'abril de 2010 (DOCV 6268, de data 17 de maig de 2010), i s'ajustarà la valoració dels mèrits al·legats pels candidats o candidates en la sol·licitud i currículum aportats, a l'escala i barem establit en la referida resolució.  
Quant a la valoració d'altres mèrits, segons es conté en la base sexta, apartat G) de les condicions generals establides en la Resolució del president del Consell Rector de l'ICV de data 15 d'abril de 2010 (DOCV 6268, de data 17 de maig de 2010), es tindran en consideració a l'efecte d'avaluació dels candidats o candidates, com a formació específica, que haja realitzat algun curs d'especialització en sistemes d'informació geogràfica, que haurà de ser inclòs en el currículum.  
Junt amb els documents exigits en el punt segon de la present resolució referit a requisits dels candidats o candidates sol·licitants i forma d'acreditar-los, s'hauran d'aportar a més, els següents:  
- Fotocòpia compulsada del corresponent expedient acadèmic.   
- Currículum, segons model establit en la Resolució del president del Consell Rector de l'ICV de data 15 d'abril de 2010 (DOCV 6268, de data 17 de maig de 2010), que caldrà que vaja acompanyat dels documents acreditatius corresponents, segons es conté en la base sexta de condicions generals, establides en la referida resolució.  
2. La puntuació total de les persones sol·licitants, serà la suma de les puntuacions obtingudes en la primera i segona fase.   
3. La comissió de valoració de sol·licituds, elaborarà una proposta de concessió de la beca, dins del mes següent des de la finalització del termini de presentació de sol·licituds, que contindrà la relació del beneficiari o beneficiària i una bossa de reserva, per si es produïra alguna vacant.   
Octau. Concessió de les beques, pròrroga, notificació i publicitat  
1. La beca serà adjudicada mitjançant una resolució del director de l'Institut Cartogràfic Valencià, a la vista de la proposta de la comissió avaluadora, dins del termini i condicions establides en la base sèptima de les condicions generals establides en la Resolució del president del Consell Rector de l'ICV de data 15 d'abril de 2010 (DOCV 6268, de data 17 de maig de 2010).  
2. Si és el cas, la pròrroga de la beca, segons es conté en el punt tercer, de la present resolució, s'efectuarà mitjançant una resolució del director de l'ICV, amb un informe previ del cap de Servici de Projectes Cartogràfics.  
3. La resolució de concessió de la beca, es publicarà en el Diari Oficial de la Comunitat Valenciana, acte que, d'acord amb els articles 58, 59 i 60 de la Llei 30/1992, de Règim Jurídic de les Administracions Públiques i del Procediment Administratiu Comú, tindrà els efectes de notificació a les persones interessades. A més la informació corresponent a l'adjudicació s'inserirà a la seu electrònica i en el portal institucional de la Generalitat .   
4. La resolució de concessió de beca esgota la via administrativa i contra esta podrà interposar-se un recurs de reposició davant de l'òrgan que va dictar l'acte, en el termini d'un mes a comptar des de l'endemà de la notificació de la resolució corresponent o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució corresponent.  
Nové. Drets i obligacions del beneficiari/a  
- L'acceptació de la beca pel beneficiari o beneficiària, implica el compromís de conformitat amb les regles establides per l'ICV per al seguiment de estes, d'acord amb les determinacions arreplegades en la base novena de la resolució del president del Consell Rector de l'ICV de data 15 d'abril de 2010 (DOCV 6268, de data 17 de maig de 2010).  
- Així mateix, el/la beneficiari o beneficiària de la beca, assumirà les obligacions establides en l'article 14 de la Llei 38/2003, de 17 de novembre, General de Subvencions.  
Desé. Característiques del desenrotllament de les beques  
1. L'exercici de l'activitat de pràctiques professionals objecte de la beca, exigix, com a requisit indispensable, la presència física del becari o becària en les dependències de l'ICV.  
2. Per a l'exercici de l'activitat de pràctiques professionals objecte de la beca, el tutor del becari o becària designat, elaborarà un programa anual que serà aprovat pel director de l'ICV, en el qual es marcaran els objectius i resultats a obtindre en cada àrea de coneixement.  
Onzé. Naturalesa jurídica de la relació entre els candidats/es seleccionats/des i l'ICV  
La condició de becari o becària, no generarà cap relació laboral o administrativa amb l'ICV o la Generalitat Valenciana. La condició d'integrant de la bossa de reserva de becaris o becaries tampoc generarà en cap moment cap relació laboral amb l'ICV o la Generalitat Valenciana, ni compromís d'accedir en qualsevol moment a la condició de becari o becària.  
Dotzé. Pèrdua del dret i reintegrament de quantitats percebudes pel becari o becària  
1. Es produirà la pèrdua del dret al cobrament total o parcial de la beca, amb audiència prèvia a la persona interessada per període de 10 dies, en el supòsit de falta de justificació o de concurrència d'alguna de les causes previstes en l'article 37 de la Llei 38/2003, de 17 de novembre, General de Subvencions.  
2. Procedirà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos continguts en la base octava, en qualsevol dels distints apartats del punt 7 de la Resolució del president del Consell Rector de l'ICV de data 15 d'abril de 2010 (DOCV 6268, de data 17 de maig de 2010).